檳城極樂寺

檳城極樂寺，全稱鶴山極樂禪寺，係馬來西亞檳城州亞依淡一間佛教寺廟，1891年開始起，1904年全面竣工。寺廟依山傍海，佔地120,000平方公尺。呢座佛寺係馬來西亞乃至東南亞規模最大同建築最宏偉嘅華人佛寺。呢座佛寺個名取自「西方極樂世界」，佢落成標誌住漢傳佛教伽藍喺南洋嘅開拓，係漢土同海外華人之間嘅文化紐帶。每逢農曆新年夜幕低垂時，極樂寺會舉辦一年一度新春燈會，吸引好多本地同海外佛教徒去嗰度朝聖。

檳城極樂寺所在山址，因形似飛鶴，故此喺建寺後得名「鶴山」。呢座寺五彩繽紛嘅建築鱗次櫛比，多以花崗石砌成，佢主要標誌性建築有7層高嘅萬佛塔以及全球最高嘅八角亭觀音閣。

相

檳城
佛寺